Han vokste opp i Jølster og tok siviløkonom-eksamen ved Norges Handelshøyskole i 1957 og ble ansatt i Utenriksdepartementet året etter. I perioden 1966-1969 hadde han permisjon fra utenrikstjenesten for å være representant for Norges Eksportråd og Norges Industriforbund ved Fellesmarkedets hovedkvarter i Brussel. Han ble byråsjef i Utenriksdepartentet i 1970 og deltok i de norske medlemskapsforhandlingene med Fellesmarkedet forut for folkeavstemningen om norsk medlemskap i 1972. I 1975 ble han utnevnt til ekspedisjonssjef i Utenriksdepartementets planavdeling.